I 2014 vant klubben sitt første større trofé da de slo Northampton Saints i finalen i Anglo-Welsh Cup. I 2016 kom de til sin første sluttspillfinale noensinne, men tapte 20-28 mot Saracens. Året etter kom de til finalen igjen og slo Wasps 23-20 etter ekstra omganger og ble sluttspillmester for første gang i klubbens historie. 17. oktober 2020 kom de til finalen i European Rugby Champions Cup for første gang og vant 31-27 over Racing 92. Én uke senere vant de den nasjonale sluttspillfinalen da de slo Wasps 19-13.